**NERINGOS SAVIVALDYBĖS**

**ŽELDYNŲ IR ŽELDINIŲ APSAUGOS, PRIEŽIŪROS IR TVARKYMO KOMISIJOS**

**POSĖDŽIO PROTOKOLAS**

2024-04-08 Nr. V26-55

Neringa

Posėdis vyko mišriu būdu: 11.00 – 12.00 val.

 Komisijos pirmininkė – Renata Jakienė, Neringos savivaldybės administracijos Miesto tvarkymo ir statybos skyriaus vyriausioji specialistė (ekologė);

 Posėdžio sekretorius –Simonas Sakevičius, Neringos savivaldybės administracijos Miesto tvarkymo ir statybos skyriaus vedėjo pavaduotojas;

 Posėdyje dalyvavo Komisijos nariai: Kęstutis Dikšas, Valstybinių miškų urėdijos Kretingos regioninio padalinio Nidos girininkas, Vaidas Venckus, Neringos savivaldybės tarybos narys, Sigitas Šveikauskas, Neringos savivaldybės vicemeras.

DARBOTVARKĖ:

1. Dėl intensyvaus medžių genėjimo Naglių g. 20, Neringa, pagal MB „Numadam“ prašymą.

**1. KLAUSIMAS**

**SVARSTYTA.** Dėl intensyvaus medžių genėjimo Naglių g. 20, Neringa, pagal MB „Numadam“ prašymą.

Komisijos nariai susipažino su pateiktu prašymu ir jį lydinčiais dokumentais. Pareiškėjas prašo intensyviai genėti vieną kaštoną, kurio kamieno Ø 52 cm ir dvi mažalapes liepas, kurių kamienų Ø 44 ir 36 cm.

Komisija mano, jog kaštono skeletinių šakų genėti negalima, nes žievė nebeužaugins žaizdos, atsiras puvinys, kuris pažeis kaštono vidų. Šiam medžiui galima atlikti tik lengvą apatinių šakų pagenėjimą pakeliant lają virš įvažiavimo.

Vienai iš mažalapių liepų Ø 36 cm, kuri randasi tarp kaštono ir kitos mažalapės liepos jokių ūkinių priemonių atlikti nereikia, medis sveikas, natūraliai augantis. Mažalapė liepa Ø 44cm, esanti prie krašto turi vidinį puvinį, tačiau jos šalinti nereikėtų, jai galima taikyti intensyvų genėjimą paliekant stuobrį ir formuojant iš naujai atželiančių šakų „bumbulą“ – rutulinę formą, taip bus sumažintas medžio buringumas, aukštis, medis nebebus toks pavojingas ir taip bus prailgintas liepos stovėjimo laikas. Vadovaujantis Neringos savivaldybės želdynų ir želdinių taisyklių 12.13. p. tokių medžių intensyviam genėjimui želdinių atkuriamoji vertė netaikoma.

 **NUTARTA.** Komisija vienbalsiai nutarė jog, Naglių g. 20, Neringa esančiam kaštonui, kurio kamieno Ø 52 cm taikomas paprastasis genėjimas lengvai pakeliant lają virš įvažiavimo. Mažalapei liepai, kurios kamieno Ø 36 cm jokių ūkinių priemonių netaikyti. Mažalapei liepai, kurios kamieno Ø 44 cm taikyti intensyvų genėjimą paliekant kamieno stuobrį, netaikant želdinių atkuriamosios vertės kompensacijos.

Komisijos pirmininkė Renata Jakienė

Komisijos sekretorius Simonas Sakevičius